**DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU**

2021 m. liepos 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas), atsižvelgdama į Rokiškio pirminės asmens sveikatos priežiūros centro 2021 m. liepos 8 d. raštą Nr. SBD-(4.41)-165 „Dėl patalpų viešo nuomos konkurso“, Rokiškio rajono savivaldybės taryba nusprendžia:

1. Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (toliau – Savivaldybė) nuosavybės teise priklausantį Rokiškio pirminės asmens sveikatos priežiūros centro patikėjimo teise valdomą nekilnojamą turtą:

22,54 kv. m patalpas, esančias pastate – poliklinikoje, žymėjimas plane 1D3p (patalpų žymėjimas plane: 2-14 (17,96 kv. m), 2-15 (1,90 kv. m), 2-16 (2,68 kv. m)), unikalus Nr. 7398-4000-6013, Juodupės g. 1A, Rokiškyje, bendras pastato plotas – 3982,56 kv. m, nustatyti turto naudojimo paskirtį – sveikatinimo, diagnostikos, konsultavimo sveikatos klausimais veiklai vykdyti, 1 kv. m nuomos kainą – 5,37 Eur per mėnesį.

1. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).
2. Įgalioti Rokiškio pirminės asmens sveikatos priežiūros centro direktorę, organizuoti šio sprendimo 1 punkte nurodyto nekilnojamo turto viešą nuomos konkursą, vadovaujantis Nuomos tvarkos aprašu, ir pasirašyti su konkurso nugalėtoju Savivaldybės materialiojo turto nuomos sutartį ir Savivaldybės materialiojo turto perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL LEIDIMO ROKIŠKIO RAJONO SAVIVALDYBĖS NEKILNOJAMĄJĮ TURTĄ IŠNUOMOTI VIEŠO KONKURSO BŪDU“**

**AIŠKINAMASIS RAŠTAS**

2021 m. liepos 13 d.

Rokiškis

**Sprendimo projekto tikslai ir uždaviniai.**

Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (Savivaldybė) nuosavybės teise priklausančias, Rokiškio pirminės asmens sveikatos priežiūros centro patikėjimo teise valdomas patalpas.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Vadovaujantis Nuomos tvarkos aprašu, kuriame numatyta, kad Savivaldybės nekilnojamasis turtas išnuomojamas viešo nuomos konkurso būdu, kai turto valdytojas kreipiasi į Savivaldybės administracijos direktorių, nurodydami išnuomojamo turto duomenis, laikotarpį ir kokiu tikslu jis turi būti išnuomojamas. Sprendimą dėl turto išnuomavimo priima Savivaldybės taryba.

Rokiškio pirminės asmens sveikatos priežiūros centras (toliau – Centras) 2021 m. liepos 8 d. kreipėsi dėl Centro patikėjimo teise valdomų 22,54 kv. m patalpų, esančių Juodupės g. 1A, Rokiškyje, išnuomavimo 5 metams su galimybe pratęsti, ir nurodė, kad turto naudojimo paskirtis turėtų būti - sveikatinimo, diagnostikos, konsultavimo sveikatos klausimai veiklai vykdyti.

Atsižvelgiant į Įstatymo 15 straipsnį ir Nuomos tvarkos aprašą ir Centro raštą, siūloma leisti išnuomoti 5 (penkeriems) metams su galimybe pratęsti sutartį ne ilgiau kaip 10 (dešimčiai) metų 22,54 kv. m patalpas Juodupės g. 1A, Rokiškyje, nustatyti, kad turto naudojimo paskirtį – sveikatinimo, diagnostikos, konsultavimo sveikatos klausimais veiklai vykdyti, o pradinį nuomos mokesčio dydį – 5,37 Eur per mėnesį už 1 kv. m.

Sutikus leisti išnuomoti patalpas bus gaunamos papildomos lėšos į Savivaldybės biudžetą bei bus užtikrintas efektyvus turto naudojimas.

Taip pat yra teikiama Savivaldybės turto nuomos sutartis Savivaldybės tarybai pritarti.

**Laukiami rezultatai.** Efektyvus turto naudojimas, papildomų paslaugų suteikimas Rokiškio rajono gyventojams.

**Finansavimo šaltiniai ir lėšų poreikis**.

Sprendimui įgyvendinti biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |